
252. Άσκηση προληπτικού ελέγχου επί των δαπανών 


του Δήμου Φοίνικα Νομού Ρεθύμνης. 1 

253. Άσκηση προληπτικού ελέγχου επί των δαπανών: 
α) του Δήμου Μυστρά Νομού Άακωνίας και β) των 
Νομικών Προσώπων Δημοσίου Δικαίου του Δή¬ 
μου Γυθείου Νομού Άακωνίας. 2 


ΣΥΜΒΑΣΕΙΣ 

Προοίμιο Χρηματοδότηση του Ελληνικού Δημοσίου, 
με ποσό μέχρι δεκαπέντε εκατομμυρίων Ευρώ 
(15.000.000 €) για πληρωμή προκαταβολών έναντι 
οριστικών πληρωμών στους παραγωγούς ρυζιού 
έτους 2004. 3 

ΑΠΟΦΑΣΕΙΣ 

Τροποποίηση της ΠΔ/ΤΕ 336/29.2.1984, όπως ισχύει, 
σχετικά με τη σύνθεση και τις αρμοδιότητες της 


Επιτροπής Συναλλαγματικών Παραβάσεων. 4 

Παροχή άδειας λειτουργίας στην ανώνυμη εταιρεία 
παροχής υπηρεσιών διαμεσολάβησης στη μεταφο¬ 
ρά κεφαλαίων «ΑΘΗΝΑΪΚΕΣ-ΤΟΥΡΙΣΤΙΚΕΣ ΕΠΙΧΕΙ¬ 
ΡΗΣΕΙΣ Α.Ε.». 5 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 252 

Άσκηση προληπτικού ελέγχου επί των δαπανών του Δή¬ 
μου Φοίνικα Νομού Ρεθύμνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου ΙδτουΝ.Δ. 1265/1972 «Πε¬ 
ρί ελέγχου των δαπανών του Κράτους, των Οργανισμών 
Τοπικής Αυτοδιοικήσεως και των άλλων Νομικών Προσώ¬ 
πων Δημοσίου Δικαίου ως και των λογαριασμών των δη¬ 
μοσίων υπολόγων και παρακολουθήσεως των εσόδων 
των» (Α’ 197). 


2. Τις διατάξεις της παρ. 3 του άρθρου 15 και του ε’ εδα¬ 
φίου της παρ. 3 του άρθρου 24 του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

3. Τις διατάξεις του άρθρου 29Α του Ν. 1558/1985 
(Α’ 137), όπως αυτό προστέθηκε με το άρθρο 27 του 
Ν. 2081/1992 (Α’ 154) και τροποποιήθηκε με το άρθρο 1 
παρ. 2περ. ατού Ν. 2469/1997 (Α'38). 

4. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

5. Την υπ’ αριθμ. Δ 246/2004/20.9.2004 γνωμοδότηση 
του Συμβουλίου της Επικράτειας, ύστερα από πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Δικαιοσύνης, αποφασίζουμε: 

Άρθρο 1 

1. Επί των δαπανών του Δήμου Φοίνικα Νομού Ρεθύ¬ 
μνης, ασκείται από το Ελεγκτικό Συνέδριο προληπτικός 
έλεγχος. 

2. Του ανωτέρω ελέγχου εξαιρούνται οι εξής κατηγο¬ 
ρίες δαπανών: 

α. Οι δαπάνες πληρωμής αποδοχών των τακτικών υπαλ¬ 
λήλων και των υπαλλήλων με σύμβαση εργασίας αορί¬ 
στου χρόνου του Δήμου που αναφέρεται στην προηγού¬ 
μενη παράγραφο. Υπόκεινται σε έλεγχο οι πρόσθετες 
αμοιβές των πιο πάνω υπαλλήλων και η μισθοδοσία του 
πρώτου μηνάς μετά τον διορισμό ή τη μονιμοποίηση. 

β. Οι δαπάνες αποδόσεως των υπέρ τρίτων ενεργούμε- 
νων κρατήσεων (όπως ασφαλιστικών εισφορών και φόρων). 

γ. Οι περιοδικές δαπάνες μισθωμάτων ακινήτων και 
εγκαταστάσεων, πλην εκείνων που καταβάλλονται για 
πρώτη φορά, μετά την κατάρτιση, παράταση, ανανέωση ή 
τροποποίηση της σχετικής συμβάσεως. 

δ. Οι δαπάνες καταναλώσεως ηλεκτρικού ρεύματος και 
νερού. 

Άρθρο 2 

Το παρόν Διάταγμα ισχύει απάτη δημοσίευσή του στην 
Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του διατάγματος αυτού. 

Αθήνα, 19 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

Π. ΠΑΥΛΟΠΟΥΛΟΣ Α. ΠΑΠΑΛΗΓΟΥΡΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 253 

Άσκηση προληπτικού ελέγχου επί των δαπανών: α) του 
Δήμου Μυστρά Νομού Λακωνίας και β) των Νομικών 
Προσώπων Δημοσίου Δικαίου του Δήμου Γυθείου Νο¬ 
μού Λακωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου ΙδτουΝ.Δ. 1265/1972«Πε- 
ρί ελέγχου των δαπανών του Κράτους, των Οργανισμών 
Τοπικής Αυτοδιοικήσεως και των άλλων Νομικών Προσώ¬ 
πων Δημοσίου Δικαίου ως και των λογαριασμών των δη¬ 
μοσίων υπολόγων και παρακολουθήσεως των εσόδων 
των» (Α' 197). 

2. Τις διατάξεις της παρ. 3 του άρθρου 15 και του ε’ εδα¬ 
φίου της παρ. 3 του άρθρου 24του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

3. Τις διατάξεις του άρθρου 29Α του Ν. 1558/1985 
(Α’ 137), όπως αυτό προστέθηκε με το άρθρο 27 του 
Ν. 2081/1992 (Α’ 154) και τροποποιήθηκε με το άρθρο 1 
παρ. 2περ. ατού Ν. 2469/1997 (Α’ 38). 

4. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

5. Την υπ’ αριθμ. Δ 245/2004/20.9.2004 γνωμοδότηση 
του Συμβουλίου της Επικράτειας, ύστερα από πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Δικαιοσύνης, αποφασίζουμε: 

Άρθρο 1 

1. Επί των δαπανών: α) του Δήμου Μυστρά Νομού Λακω¬ 
νίας και β) των Νομικών Προσώπων Δημοσίου Δικαίου που 
υπάγονται στην εποπτείατου Δήμου Γ υθείου Νομού Λακω¬ 
νίας, σύμφωνα με τις διατάξεις των άρθρων 190 και203του 
Δημοτικού και Κοινοτικού Κώδικα, που κωδικοποιήθηκε με 
το άρθρο μόνο του Π.Δ. 410/1995 (Α’ 231), καθώς και των 
άρθρων 12 και 14 του Ν. 2880/2001 (Α’ 9), ασκείται από το 
Ελεγκτικό Συνέδριο προληπτικός έλεγχος. 

2. Του ανωτέρω ελέγχου εξαιρούνται οι εξής κατηγορία 
δαπανών: 

α. Οι δαπάνες πληρωμής αποδοχών των τακτικών 
υπαλλήλων και των υπαλλήλων με σύμβαση εργασίας αο¬ 
ρίστου χρόνου του Δήμου και των Νομικών Προσώπων 
που αναφέρονται στην προηγούμενη παράγραφο. Υπό- 
κεινται σε έλεγχο οι πρόσθετες αμοιβές των πιο πάνω 
υπαλλήλων και η μισθοδοσία του πρώτου μηνάς μετά τον 
διορισμό ή τη μονιμοποίηση. 

β. Οι δαπάνες αποδόσεως των υπέρ τρίτων ενεργούμε- 
νων κρατήσεων (όπως ασφαλιστικών εισφορών και φόρων). 

γ. Οι περιοδικές δαπάνες μισθωμάτων ακινήτων και 
εγκαταστάσεων, πλην εκείνων που καταβάλλονται για 
πρώτη φορά, μετά την κατάρτιση, παράταση, ανανέωση 
ή τροποποίηση της σχετικής συμβάσεως. 

δ. Οι δαπάνες καταναλώσεως ηλεκτρικού ρεύματος και 
νερού. 

Άρθρο 2 

Το παρόν Διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 


Αποκέντρωσης αναθέτουμε τη δημοσίευση και εκτέλεση 
του Διατάγματος αυτού. 

Αθήνα, 19 Νοεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

Π.ΠΑΥΛΟΠΟΥΛΟΣ Α. ΠΑΠΑΛΗΓΟΥΡΑΣ 

-♦- 

Σ ΥΜΒΑΣΕΙ Σ 

(3) 

Προοίμιο Χρηματοδότηση του Ελληνικού Δημοσίου, με 
ποσό μέχρι δεκαπέντε εκατομμυρίων Ευρώ 
(15.000.000 €) για πληρωμή προκαταβολών έναντι 
οριστικών πληρωμών στους παραγωγούς ρυζιού 
έτους 2004. 

Στην Αθήνα την 10 Νοεμβρίου 2004 μεταξύ: 

α) Του Ελληνικού Δημοσίου, που εκπροσωπείται, στην 
προκειμένη περίπτωση, από τον Υπουργό Αγροτικής Ανά¬ 
πτυξης και Τροφίμων Ευάγγελο Μπασιάκο και τον Υφυ¬ 
πουργό Οικονομίας και Οικονομικών Πέτρο Δούκα 

και β) Της Αγροτικής Τράπεζας της Ελλάδος Α. Ε που εκ¬ 
προσωπείται από το Διοικητή αυτής Δημήτριο Μηλιάκο, 
συμφωνούνται τα εξής: 

Άρθρο Ιο 

Η Αγροτική Τράπεζα της Ελλάδος Α.Ε. μετά από αίτη¬ 
μα του Ελληνικού Δημοσίου, θα το χρηματοδοτήσει με 
ποσό μέχρι δεκαπέντε εκατομμυρίων Ευρώ (15.000.000 
€) για την πληρωμή προκαταβολών στους παραγωγούς 
ρυζιού, έτους 2004. 

Άρθρο 2ο 

Ο Υπουργός Αγροτικής Ανάπτυξης και Τροφίμων και ο 
Υφυπουργός Οικονομίας και Οικονομικών, που εκπροσω¬ 
πούντο Ελληνικό Δημόσιο, δηλώνουν με την παρούσα ότι 
αποδέχονται για λογαριασμό του Ελληνικού Δημοσίου τη 
σύναψη σύμβασης χρηματοδότησης από την Αγροτική 
Τράπεζα της Ελλάδος Α.Ε. με ποσό μέχρι δεκαπέντε εκα¬ 
τομμύρια Ευρώ (15.000.000 €), και εξουσιοδοτούν την 
Αγροτική Τ ράπεζα της Ελλάδος Α. Ε. να διαθέσει το προϊ¬ 
όν αυτής, σύμφωνα με το παραπάνω άρθρο 1. 

Άρθρο 3ο 

Το προϊόν της χρηματοδότησης θα μεταφερθεί σε ειδι¬ 
κό λογαριασμό που θα ανοιχθεί στη Διεύθυνση Εργασιών 
Υποστήριξης της ΑΤΕ, με χρέωση του οποίου η Διεύθυν¬ 
ση Πληροφορικής θα προβαίνει στις σχετικές πληρωμές. 

Οι πληρωμές των προκαταβολών θα γίνονται με εντο¬ 
λές του Υπουργείου Αγροτικής Ανάπτυξης και Τροφίμων 
- Διεύθυνση ΠΑΠ - Φυτών Μεγάλης Καλλιέργειας (πλη¬ 
ρωμές, εντολές, μαγνητικά αρχεία, παρακολούθηση), σε 
πίστωση των λογαριασμών, που έχουν δηλωθεί από τους 
ίδιους τους παραγωγούς και η ανάληψη των ποσών αυ¬ 
τών θα γίνεται μετά την υποβολή υπεύθυνης δήλωσης - 
εξουσιοδότησης από αυτούς (ως συν/νο υπόδειγμα). Οι 
προκαταβολές αυτές θα επανεισπραχθούν από τους λο¬ 
γαριασμούς των παραγωγών, αμέσως μετά την πίστωση 
των λογαριασμών τους με τα οριστικώς δικαιούμενα πο¬ 
σά και θα μεταφερθούν στον ειδικό λογαριασμό της Τρά- 

πεζας, από τον οποίο εκταμιεύτηκαν. Οι πληρωμές των 
προκαταβολών θα γίνονται με αρχεία που θα σταλούν 
στην Τράπεζα και θα περιέχουν τις ίδιες ακριβώς εγγρα¬ 
φές και τα ίδια ποσά ανά εγγραφή με τα αρχεία των ορι¬ 
στικών πληρωμών. Η ακρίβεια των περιεχομένων των αρ¬ 
χείων διασφαλίζεται από το Ελληνικό Δημόσιο - Υπουρ¬ 
γείο Αγροτικής Ανάπτυξης και Τροφίμων, το οποίο 
αποδέχεται και βεβαιώνει ότι η ΑΤΕ δεν υποχρεούται σε 
σχετικό έλεγχο των αρχείων. 

Μετά το τέλος των οριστικών πληρωμών, το Δημόσιο 
αναλαμβάνει να καταβάλει τυχόν διαφορές που θα προ¬ 
κύπτουν κατά την εκκαθάριση των δαπανών, συμπερι- 
λαμβανομένωντων αχρεωστήτως καταβληθέντων ποσών 
(δηλ. αυτών που δεν κατέστη εφικτό να επιστραφούν), λο¬ 
γιστικών διαφορών, διαφορών στρογγυλοποίησης, αντι¬ 
λογισμού ή που οφείλονται σε παραλείψεις, σε μη προσέ¬ 
λευση ή μη ανεύρεση παραγωγών ή διαχειριστικά λάθη 
που δεν οφείλονται στην ΑΤΕ. 

Άρθρο 4ο 

Όροι και προϋποθέσεις: 

Η διάρκεια της χρηματοδότησης θα είναι έξι (6) μηνών 
με έναρξη την ημερομηνία υπογραφής της παρούσας. Η 
παραπάνω χρηματοδότηση θα επιβαρύνεται με κυμαινό¬ 
μενο επιτόκιο, το οποίο θα είναι ίσο με το επιτόκιο εκτοκι- 
σμού διατραπεζικής αγοράς ΕυπβοΓ εξαμήνου, που ισχύ¬ 
ει την ημέρα έναρξης περιόδου εκτοκισμού, όπως αυτό 
διαμορφώνεται δύο (2) εργάσιμες ημέρες πριν, πλέον πε¬ 
ριθωρίου (ιτιαιτιίη) 0,20%. Η εξόφληση της χρηματοδότη¬ 
σης θα γίνει συμψηφιστικά με την πραγματοποίηση των 
οριστικών πληρωμών. 

Σε περίπτωση καθυστέρησης πληρωμής των τόκων ή 
του κεφαλαίου, θα οφείλεται τόκος υπερημερίας ίσος με 
το επιτόκιο που αναφέρεται στην παρούσα σύμβαση προ¬ 
σαυξημένο κατά μία εκατοστιαία μονάδα (1%). Οι τόκοι 
υπερημερίας θα λογίζονται κατά τη λήξη της περιόδου 
εκτοκισμού. 

Άρθρο 5ο 

Ρητά συμφωνείται ότι σε περίπτωση που κατά τη διάρ¬ 
κεια της χρηματοδότησης αλλάξουν οι όροι των υποχρε¬ 
ώσεων περί κεφαλαιακής επάρκειας των Τραπεζών για τα 
δάνεια προς το Ελληνικό Δημόσιο ή και τους Οργανι¬ 
σμούς, που δανείζονται με την Εγγύηση του Ελληνικού 
Δημοσίου, η Τράπεζα, αφού πρώτα ενημερώσει εγγρά- 
φως το Ελληνικό Δημόσιο, θα έχει δικαίωμα αναπροσαρ¬ 
μογής του περιθωρίου (ιτηοιτμη) σε επίπεδο που να καλύ¬ 
πτει το επιπλέον κόστος που συνεπάγεται για την τράπε¬ 
ζα η αλλαγή αυτή. 

Άρθρο 6ο 

Η Σύμβαση διέπεται από τις διατάξεις του Καταστατι¬ 
κού Νόμου της Αγροτικής Τράπεζας της Ελλάδος 
4332/1929, που διατηρήθηκε σε ισχύ με το άρθρο 26 του 
Ν.1914/1990. 

Οι Συμβαλλόμενοι 

1. ΕΛΛΗΝΙΚΟ ΔΗΜΟΣΙΟ 2. ΑΓΡΟΤΙΚΗ ΤΡΑΠΕΖΑ 

ΤΗΣ ΕΛΛΑΔΟΣ Α.Ε. 

Ο ΔΙΟΙΚΗΤΗΣ 
ΔΗΜ. ΜΗΛΙΑΚΟΣ 


ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓ. ΜΠΑΣΙΑΚΟΣ 


ΥΠΕΥΘΥΝΗ ΔΗΛΩΣΗ-ΕΞΟΥΣΙΟΔΟΤΗΣΗ-ΑΝΕΚΚΛΗΤΗ 
ΕΚΧΩΡΗΣΗ ΓΙΑ ΕΙΣΠΡΑΞΗ ΠΡΟΚΑΤΑΒΟΛΗΣ ΡΥΖΙΟΥ 


ΕΠΩΝΥΜΟ:.ΟΝΟΜΑ:. 

ΠΑΤΡΩΝΥΜΟ:.ΑΔΤ: 

ΑΦΜ:. ΤΗΛ. 

ΔΗΜΟΣ Η’ ΚΟΙΝΟΤΗΤΑ.ΝΟΜΟΣ.. 

ΚΑΤ/ΜΑ ΑΤΕ. 


ΚΑΤΑΘΕΤΙΚΟΣΛΟΓ/ΣΜΟΣ ΣΤΗΝ ΑΤΕ. 

(13 ψηφία όπως δηλ. στη Αίτηση ενίσχυσης του παρα¬ 
γωγού) 

1. Με την παρούσα ο υπογράφων δηλώνω υπεύθυνα και 
έχοντας πλήρη γνώση των συνεπειών του Νόμου ότι 
ΕΞΟΥΣΙΟΔΟΤΩ ανέκκλητα και ανεπιφύλακτα την ΑΓΡΟ¬ 
ΤΙΚΗ ΤΡΑΠΕΖΑ ΤΗΣ ΕΛΛΑΔΟΣ α) να πιστώσει τον ως άνω 
καταθετικό λογαριασμό μου με το ποσό της προκαταβο¬ 
λής ρυζιού έναντι δικαιούμενης οριστικής πληρωμής για 
το έτος 2004, σύμφωνα με τα προαναφερόμενα και με 
τους όρους και προϋποθέσεις της πολιτείας και β) αφού 
πρώτα πιστωθεί το δικαιούμενο ποσό κοινοτικής ενίσχυ¬ 
σης ρυζιού και ΟΣΔΕ, εκχωρώ στην ΑΤΕ το δικαίωμα να 
χρεώσει το ίδιο ποσό της προκαταβολής ρυζιού και να το 
επιστρέψει στο λογαριασμό του Υπουργείου από τον 
οποίο αυτό εκταμιεύτηκε. 

2. Δηλώνω ότι, αποδέχομαι αντιλογισμό του ποσού της 
προκαταβολής λόγω λάθους υπολογισμού ή λογιστικού 
λάθους των εντολέων προκαταβολής ή άλλων ενεργειών 
δικών μου ή συνδικαιούχων του λογαριασμού μου (π.χ. 
κλείσιμο λογαριασμού, αλλαγή ονόματος και επωνύμου). 
Για τις ενέργειες αυτές εξουσιοδοτώ ανέκκλητα την ΑΤΕ 
να χρεώσει το λογαριασμό μου και σε περίπτωση κλει¬ 
στού λογαριασμού να χρεώσει άλλο λογαριασμό μου. 

0/Η ΥΠΕΥΘΥΝΟΣ ΔΗΛΩΝ/ΟΥΣΑ ΘΕΩΡΕΙΤΑΙ 

& ΕΞ0ΥΣΙ0Δ0ΤΩΝ/0ΥΣΑ ΓΙΑ ΤΟ ΓΝΗΣΙΟ ΤΗΣ ΥΠΟΓΡΑΦΗΣ 


(τόπος, ημερομηνία, 
Ονοματεπώνυμο, υπογραφή) 


(Υπογραφή, σφραγίδα 
αρμοδίου θεώρησης) 


♦ 


ΑΠΟΦΑΣΕΙΣ 


Πράξη Διοικητή αριθμ. 2554 


(4) 


Τροποποίηση της ΠΔ/ΤΕ 336/29.2.1984, όπως ισχύει, 
σχετικά με τη σύνθεση και τις αρμοδιότητες της Επι¬ 
τροπής Συναλλαγματικών Παραβάσεων. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/1982, «Όργανα ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» σε συνδυασμό με το άρθρο 12 
του Ν.2548/1997, 

β) τις Π.Δ./Τ.Ε. 2215/16.6.1993 και 2470/28.2.2001 με 
τις οποίες τροποποιήθηκε η ΠΔ/ΤΕ 336/29.2.1984 ως 
προς τη σύνθεση και τις αρμοδιότητες της Επιτροπής Συ¬ 
ναλλαγματικών Παραβάσεων, 
γ) το Π.Δ. 96/1993 και το 104/1994, όπως ισχύουν «περί 
προσαρμογής της Ελληνικής νομοθεσίας στις διατάξεις 
της Οδηγίας αρ.88/361/ΕΟΚ και της Οδηγίας 92/122/ΕΟΚ 
σχετικά με την κίνηση κεφαλαίων, 
δ) πρόταση της Διεύθυνσης Διοικητικού σχετικά με την 
τροποποίηση της σύνθεσης της Επιτροπής Συναλλαγμα¬ 
τικών Παραβάσεων 

ε) γνωμοδότηση της Διεύθυνσης Νομικών Υπηρεσιών 
της Τράπεζας της Ελλάδος σχετικά με τις αρμοδιότητες 
της ως άνω Επιτροπής, 

στ) το 485/2.11.2004 έγγραφο της Διεύθυνσης Χρηματο¬ 
οικονομικών Δραστηριοτήτων, αποφάσισε τα ακόλουθα: 

1. Καταργούνται οι Π.Δ./Τ.Ε. 2215/16.6.1993 και 2470/ 
28.2.2001. 

2. Τροποποιούνται οι διατάξεις του κεφαλαίου II της 
ΠΔ/ΤΕ 336/29.2.1984, όπως ισχύει, που αφορούν τη σύ¬ 
σταση στην Τράπεζα της Ελλάδος της Επιτροπής Συναλ¬ 
λαγματικών Παραβάσεων και καθορίζονται η σύνθεση και 
οι αρμοδιότητες της Επιτροπής αυτής ως εξής: 

«Ε. Επιτροπή Συναλλαγματικών Παραβάσεων 

1. Σύνθεση 

Η Επιτροπή συγκροτείται από τους πιο κάτω: 

Πρόεδρος: -Κωνσταντίνος Γιαλκέτσης, Υποδιευθυντής 
στη Διεύθυνση Εργασιών Δημοσίου, αναπληρούμενοςσε 
περίπτωση απουσίας ή κωλύματος από το Ναπολέοντα 
Καρέτση, Υποδιευθυντή στη Διεύθυνση Εποπτείας Πι¬ 
στωτικού Συστήματος. 

Μέλη : - Ναπολέων Καρέτσης, Υποδιευθυντής στη Διεύ¬ 
θυνση Εποπτείας Πιστωτικού Συστήματος. 

- Πέτρος Πετσάλης, Υποδιευθυντής στη Διεύθυνση Ερ¬ 
γασιών Δημοσίου. 

-Φίλιππος Καλλούδης, Υποδιευθυντής στη Διεύθυνση 
Χρηματοοικονομικών Δραστηριοτήτων. 

- Ιωάννης Μαργαριτόπουλος, Εντεταλμένος - Τμηματάρ- 
χης Προϊστάμενος στη Διεύθυνση Εργασιών Δημοσίου. 

- Ένας Δικηγόρος της Διεύθυνσης Νομικών Υπηρεσιών 
οριζόμενος από το Διευθυντή της εν λόγω Διεύθυνσης. 

Χρέη εισηγητή στην πιο πάνω Επιτροπή εκτελούν οι 
Τμηματάρχες-Προϊστάμενοι των καθ’ ύλη αρμόδιων Το¬ 
μέων ή Τμημάτων της Τράπεζας της Ελλάδος και οι ανα¬ 
πληρωτές τους. 

Χρέη Γραμματέα και αναπληρωτή του εκτελούν υπάλλη- 
λοιτηςΔιεύθυνσης Εποπτείας Πιστωτικού Συστήματοςπου 
ορίζονται από το Διευθυντή της ίδιας Διεύθυνσης. 

Η Επιτροπή βρίσκεται σε απαρτία όταν είναιπαρόντατου- 
λάχιστον 4 μέλη συμπεριλαμβανομένου του Προέδρου. 

2. Αρμοδιότητες 

Η Επιτροπή είναι αρμόδια να εξετάζει: 

1. Αιτήματα εξαγωγέων, τεχνικών και λοιπών εταιρειών 
για την ανάκληση της κατάπτωσης ποινικών ρητρών υπέρ 
του Δημοσίου ή προσωπικών εγγυήσεων ή εγγράφων 
ανάληψης υποχρεώσεων, όπου αυτές προβλέπονται, σε 
περιπτώσεις εκκρεμών εξαγωγών εμπορευμάτων και 
υπηρεσιών όταν οι φορτώσεις των εμπορευμάτων ή η πα¬ 
ροχή των υπηρεσιών στο εξωτερικό πραγματοποιήθηκαν 
πριν την ισχύ της ΠΔ/ΤΕ 2345/1994 και η αξία τους δεν ει- 
σήχθη μεταγενέστερα. 

2. Ανεξάρτητα της υποβολής σχετικών αιτημάτων, περι¬ 
πτώσεις φορτώσεων εμπορευμάτων ή παροχής υπηρε¬ 
σιών στο εξωτερικό, που πραγματοποιήθηκαν πριν την 
ισχύ της ΠΔ/ΤΕ 2345/1994 και η αξία τους δεν έχει εισα- 
χθεί, για τις οποίες με προηγούμενες αποφάσεις της η 
Επιτροπή έχει εγκρίνει είτε την παράταση της προθε¬ 
σμίας συναλλαγματικής τακτοποίησης, είτε την αναστο¬ 
λή εκτέλεσης των καταπτώσεων για τις οποίες και να απο¬ 
φασίζει για τη συναλλαγματική τους τακτοποίηση ή για 
την κατάπτωση των ποινικών ρητρών υπέρ του Δημοσίου, 
προσωπικών εγγυήσεων και εγγράφων ανάληψης υπο¬ 
χρεώσεων ή για την άρση της αναστολής εκτέλεσης και 
την επιβολή των προβλεπομένων κυρώσεων.» 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 


Οι διατάξεις της παρούσας Πράξης ισχύουν μέχρι την 
30η Ιουνίου 2005. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Νοεμβρίου 2004 

Ο Διοικητής 
Ν. ΓΚΑΡΚΑΝΑΣ 

-♦- 

(5) 

Παροχή άδειας λειτουργίας στην ανώνυμη εταιρεία πα¬ 
ροχής υπηρεσιών διαμεσολάβησης στη μεταφορά κε¬ 
φαλαίων «ΑΘ Η Ν ΑΪΚΕΣ-Τ Ο ΥΡIΣΤΙΚΕΣ ΕΠΙΧΕΙΡΗΣΕΙΣ 
Α.Ε.». 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 184/10.11.2004, θέμα 1) 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α, όπως ισχύει, 

β) τις διατάξεις του άρθρου 18 του Ν. 3148/2003 «Επι¬ 
χειρήσεις παροχής υπηρεσιών διαμεσολάβησης στη με¬ 
ταφορά κεφαλαίων», 

γ) την ΠΔ/ΤΕ 2536/4.2.2004 «Προϋποθέσεις παροχής 
άδειας λειτουργίας και κανόνες εποπτείας από την Τρά¬ 
πεζα της Ελλάδος των εταιρειών διαμεσολάβησης στη 
μεταφορά κεφαλαίων», 

δ) τα από 11.6.2004, 21.6.2004, 3.8.2004, 24.8.2004, 
30.8.2004, 22.9.2004, 5.10.2004 και 13.10.2004 (ΑΠ 4684, 
5840, 6315, 6751,6837 7350, 7651 και 7862, αντίστοιχα) 
έγγραφα της ανώνυμης εταιρείας παροχής υπηρεσιών 
διαμεσολάβησης στη μεταφορά κεφαλαίων «ΑΘΗΝΑ 
ΚΕΣ-ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ Α.Ε.», μετά οποία υπο¬ 
βάλει τα απαιτούμενα δικαιολογητικά και ζητεί τη χορή¬ 
γηση της σχετικής άδειας λειτουργίας, 

ε) τις προβλέψεις του επιχειρηματικού σχεδίου της αι- 
τούσας ως προς την ανάπτυξη των εργασιών της, 

στ) το από 18.10.2004 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της Τρά¬ 
πεζας της Ελλάδος, αποφάσισε τα εξής: 

1. Εγκρίνεται η παροχή άδειας λειτουργίας στην ανώ¬ 
νυμη εταιρεία παροχής υπηρεσιών διαμεσολάβησης στη 
μεταφορά κεφαλαίων «ΑΘΗΝΑΪΚΕΣ-ΤΟΥΡΙΣΤΙΚΕΣ ΕΠΙ¬ 
ΧΕΙΡΗΣΕΙΣ Α.Ε.», η οποία θα διέπεται από τις διατάξεις 
της ΠΔ/ΤΕ 2536/4.2.2004, υπό τον όρο ότι πριν την έναρ¬ 
ξη ισχύος της παρούσας απόφασης, θα έχουν τεθεί σε 
πλήρη εφαρμογή τα μηχανογραφικά συστήματα οργά¬ 
νωσης και πληροφορικής, της εν λόγω εταιρείας. 

2. Η ως άνω εταιρεία θα ενημερώνει εγκαίρως την Τρά¬ 
πεζα της Ελλάδος για τυχόν αποκλίσεις των ασκούμενων 
δραστηριοτήτων από τις αναφερόμενες στο επιχειρημα¬ 
τικό της σχέδιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γραμματέας 

Τα Μέλη 

Ακριβές αντίγραφο, 

Αθήνα, 25 Νοεμβρίου 2004 
Ο Γ ραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




